Wa gasha ni hpe wa shat shalen jo na ladat 3
如何让小猪喜欢吃食
时间:2015-02-13 11:13:10 来源:德宏团结报
Wa hkalung ni ningnan sha no hkai ai hpang Wa chyu sha chye chyu, wa shat go bai rai nchye sha re shaloi, Wa yo ai ni go wa shat shalen jo nna alawan bong gaba wa na lam galo ra ai.
Ra ai hku lata sha shangun. Wa gasha hkai ai ningnan ten hta go gangau jahkut kau ai hkaunan mam hkyep, Wandusi, Hkainu ni ko htang ntsin gachyi mi bang rai, dai ntsa ko Silau(饲料) wa shat hte Nga chyu shadung shing nrai Mairutsin (麦乳精) gachyi mi mun gayau nna shalen jo yang mai ai. Wa gasha hkai ai nhtoi(10-14 ya) hpang go bau gaba wa shat mai jo ai. Ladat go: Shalen jo ai wa shat ni hpe Wa gasha ni hkom sa hkom wa rai ai shara hkan ton ya nna shanhte hpe hkrai lata sha chyai shangun yang mai ai.
Kosi shangun na ladat. Wa ganu hte Wa gasha ni hpe gaga ga di garan kau. Wa gasha ni kosi ten hta wa shat shong shalen jo nhtom, chyu bai chyu shangun na, wa shat jo ai hte Wa chyu chyu ai aten go Wa gasha gaji gaba ai ko yu ra na, loi gaba ai Wa gasha ni go ten loi na na, Wa gaji akyi re ni go ten loi gadun na, lo malong go na-yi hkum 1-2 daram rai ai.
Wa shat shagui jo ladat. Wa gasha nkau mi go Wa ganu a chyu nau lo ai rai nna, chyu sha chyu sharong wa shat nau nkam sha rai nga ai, dai zon re hpe wa shat shagui jo ra ai. Ladat go hkainu shadung shing nrai hkaunan shadung hte galo gangau ai ko wa shat gachyi mi gayau htang ntsin bang di nna, ahpa zon rai hkra gayau la nna, shalen jo ai shaloi hkat hkat re wa shat lata la rai, Wa gasha ni a n-gup shinglet awa hkan a chya shakap ya nna mata sha shangun na, dai zon di 3-4 lang gahtap galo jang, Wa gasha ni wa shat chye sha wa sai.
Tsun ga nga yang, Wa gasha ni hpe wa shat shalen jo ai ladat go jau jau galo, angui sha myit lom ai hte galo ra ai, Wa gasha ni nkam sha ya ai nga nna myit nmai lagon ai. Lo malong go jahpot wa shat shalen jo ai shaloi wa shat shagui jo ai ladat lang yang grau ahkyak nga ai.
kac_Latn zho_Hant zho_Hans kac_Latn kac_Latn kac_Latn kac_Latn kac_Latn